Document ID: 31977R2436

KOMISIJAS REGULA (EEK) Nr. 2436/77
1977. gada 4. novembra, ar kuru groza Regulu (EEK) Nr. 1822/77, ar ko paredz sīki izstrādātus noteikumus tās līdzatbildības maksājuma iekasēšanai, kurš ieviests attiecībā uz pienu un piena produktiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1977. gada 17. maija Regulu (EEK) Nr. 1079/77 par līdzatbildības maksājumu un par pasākumiem piena un piena produktu tirgu paplašināšanai 1, un jo īpaši tās 6. pantu,
tā kā Komisijas 1977. gada 5. augusta Regula (EEK) Nr. 1822/77, ar ko paredz sīki izstrādātus noteikumus tā līdzatbildības maksājuma iekasēšanai, kurš ieviests attiecībā uz pienu un piena produktiem 2, ir paredzēta, lai nodrošinātu tādas sistēmas ieviešanu, kas būtu cik vien iespējams efektīva un racionāla; tā kā šajā nolūkā, lai vienkāršotu pārvaldību un uzraudzību, būtu jāņem vērā īpašās situācijas, kas varētu radīt pārmērīgu laika un naudas patēriņu, kurš nav samērīgs ar līdzatbildības maksājuma summu;
tā kā, kopš 1977. gada 16. septembrī tika ieviests līdzatbildības maksājums, ir radušās nepārvaramas administratīvās grūtības saistībā ar maksājuma iekasēšanu tajos Kopienas reģionos, kuros vidējais tā piena daudzums, kas piegādāts piena pārstrādes uzņēmumiem, ir mazāks nekā 10 kilogrami no viena ražotāja dienā; tā kā tādēļ šādus daudzumus nevajadzētu ņemt vērā tad, kad tiek iekasēts maksājums;
tā kā Kopienas reģioni ir noteikti 4. panta 3. punkta a) apakšpunktā Padomes 1972. gada 31. jūlija Direktīvā 72/280/EEK par statistiskiem apsekojumiem, ko dalībvalstis veic attiecībā uz pienu un piena produktiem 3, kurā grozījumi izdarīti ar Direktīvu 73/358/EEK 4;
tā kā turklāt, lai izvairītos no nesamērīgiem administratīviem apgrūtinājumiem, gadījumi, kad piena pārstrādes uzņēmumi dienā savāc ierobežotu piena daudzumu, lai ražotu ilgglabājamus sierus, būtu jāpielīdzina gadījumiem, kas minēti Regulas (EEK) Nr. 1822/77 4. panta 1. un 2. punktā;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1822/77 1. pantam pievieno šādu punktu:
"4. Turklāt no līdzatbildības maksājuma tiek atbrīvots piens, ko ražotājs pārdod uzņēmumam, kurš apstrādā vai pārstrādā pienu un kurš atrodas tādā reģionā, kurā 1976. gadā dienas vidējais piena daudzums, ko ražotāji piegādāja šādiem uzņēmumiem, bija mazāks nekā 10 kilogrami uz vienu ražotāju.
Iepriekšējā daļā pieminētie reģioni ir tie, kas nosaukti Direktīvas 72/280/EEK 4. panta 3. punkta a) apakšpunktā.
Reģionus, kuros ir izpildīts nosacījums, kas minēts pirmajā daļā, nosaka saskaņā ar Regulas (EEK) Nr. 804/68 30. pantā paredzēto procedūru."
2. pants
Ar šo Regulas (EEK) Nr. 1822/77 4. pantā iekļauj šādu punktu:
"1.a. Atļauju, kas minēta 1. punktā, var pēc lūguma piešķirt arī uzņēmumiem, kuri gatavo sieru ar vismaz trīs mēnešus ilgu nogatavināšanas periodu un kuri sniedz pierādījumu, ka 1976. gadā viņi ir iepirkuši no ražotājiem vidēji ne vairāk kā 10 000 kilogramus govs piena dienā.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1977. gada 16. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1977. gada 4. novembrī

Labels: 17
6